《自仙源过祇陀怀元镇》
元代·范致大

扁舟荡桨出东城，最爱新流拍岸平。霁雨兰苕来翡翠，晚风杨柳送鹂庚。

盈盈溪水临沙浣，历历郊农备陇耕。谬倚林斋望山郭，忆君清话不胜情。

作者简介：范致大，字德原，号甘泉。无锡人。工古文词。以经明行修。任常州路儒学教授。与张伯雨、杨铁崖、倪云林辈友善,相唱和。时人宝其文词，如获琬琰。著《金帚录》。